Ikke nødvendigvis. Mine gjorde mere ondt ca. ½-1 time bagefter. Men se om du ikke kan tage hævelserne med noget is måske 
God ide... Må se hvad vi har i fryseren 
Så vidt jeg husker, må man IKKE lægge is på hvis det er brækket.. Så hvis det var mig, ville jeg få det tjekket 
Hej Jeanette, Jeg synes, at du skal tage på skadestuen og få din fod tjekket. 
Tror der er nogen der kunne have godt af at tage et førstehjælpskursus!  Jo, den kan sagtens være brpækket selvom den hæver og selvføægelig må man lægge is på. Dette er jo netop for at mindste hævelsen og hjælpe lidt på smarterne. Husk 20 minutters køl og der efter 20 minutters uden is før du køler igen, og så benet over hjertehøjde.
også tage på skadestuen hvis foden var meget hævet - tænk nu hvis!
Er du i tvivl så smut en tur på skadestuen. Uanset hvad ville jeg kommet noget is på, for det kan også være musklen som har fået et ordentlig slag, også er det med at stoppe blødningen derinde  God bedring
Lyt til Gitte - for hun har helt ret. Også mht førstehjælpskursus.  Er du i tvivl så afsted til skadestuen inden 24 timer. God bedring.
I teorien er det en god idé at tage på skadestuen, men hvis du ikke har alt for ondt, så kan du evt. vente og tage til egen læge imorgen, hvis ikke hævelsen er faldet. Hvis lægen ikke kan afvise at den er brækket, så bestiller de tid til røntgen på hospitalet, og så slipper du for potentielt mange timers ventetid på skadestuen (plus at skadestuen i mit tilfælde sendte mig hjem efter 4 timers ventetid med et elastikbind - uden at opdage at både finger og ankel var brækket, og at jeg havde slået en flig af knoglen). God bedring 
Jeg har haft brækket min finger, jeg var nu ikke i tvivl om at den var hævet da den havde roteret ca 180 grader, men det gjorde ikke specielt ondt da det skete og den hævede helt vildt!! Såå jeg ville nu nok få tjekket den fod 
Med en fortid som meget uheldig teenager til hest og en ligeså uheldig søn og et næsten frisk førstehjælpskursus, vil jeg da lige gi mit besyv med. Foden kan sagtens være hævet, selvom den er brækket. Der skal is på en akut skade og varme på en kronisk ( som hovedregel) men isen skal kun være på 20 min ad gangen, så skal den lige af i 10 min, så kan du tage den på igen. Kan du : Dreje foden fra side til side? Vippe foden op og ned? Bevæge dine tæer? Gør det ondt når nogen hiver i dine tæer? Er du øm højere oppe på benet? Kan du støtte på benet? Hvis du kan svare ja til spørgsmål 1-2-3 og 6 og nej til 4-5 så har den sansynligvis fået et slag, men kan du ikke det, så skal du forbi skadestuen, da knoglen kan være revnet, eller der kan være slået noget af den. Er der minster ventetid, så ring til skadestuen og fortæl dem om dine symptomer, så kan de hurtigt vurdere om de vil se dig eller ej. Rigtig god bedring 
De par gange jeg har brækket noget har det været RET hævet og gjord ret meget nas både under selve ulykke og bagefter  God bedring!
jeg sidder her med et nu 5 uger gammelt brud på mit fodled. Så jeg vil sige at smerten er i ganske frisk erindring. Det gjorde sindssygt ondt lige da det skete - efter kort tid tog det lidt af - men returnerede med fuld kraft efter ca 45 min. Jeg ku under ingen omstændigheder gå på den. den skiftede tydelig kulør og anklen var dobbelt størrelse
Tusind tak for alle jeres svar og søde tanker  Jeg har haft is på den, det var rart! Det går vist bedre med den, især når jeg ikke bruger foden, dog kan jeg godt bevæge foden og tæer, så længe jeg ikke gør det voldsomt, for så gør det ondt! Hvis den er meget hævet imorgen tidlig og meget øm, får jeg en tid hos egen læge og så må vi se... Igen, tusind tak for alle jeres svar 
Jeg brækkede min ankel, kunne jeg gå på den, selvom det føltes som at gå i tyk grød. Den hævede vildt op, blev nærmest sort, men gjorde ikke ondt?! På skadestuen kunne de trykke på den, hive i den og dreje den, uden det gjorde ondt, men sygeplejersken ville heldigvis lige være sikker - det var et kompliceret brud, som blev opereret og fikseret med skinne og skruer næste morgen.
Jeg ville nok tage forbi skadestuen... jeg blev trådt på sidste år og kunne også sagtens gå på den, men den var hævet og gjorde frygtelig ondt. Resultat - revnet knogle på vristen - og 3 ugers ro. Samt ledbånd revet over på begge sider ( slem forstuvning) Du skal køle din fod max 30 min af gangen med is. Den skal være hævet over dit hjerte (du skal ligge højt med foden) Du skal holde den i ro Du skal binde et støttebind om foden der er en regl som hedder RICE R est I ce C ompression E levation Hvis det er en belastning af ledbånd vil du på begge sider af din hæl se tydelige blå/lilla mærker. Det er fibrene i ledet som er revet over helt eller delvis. Min skade var der intet at gøre ved - forbinding og krykker. Har dog stadig ondt i foden 1 år efter:-( Har hørt om andre hvor smerterne aldrig helt går væk.... måske er det alderen;-)  GOD BEDRING - og smut nu på skadestuen 
Ih søde Jeanette...Av, av og atter av. Hvor er du da bare smadder uheldig. Hvordan går det i dag?  Forrige vinter, der hvor det var p¤sse meget glat, gik jeg ned på folden med en af de STORE vallaker. Bedst som vi kommer gående, skøjter hans ene forben ud til siden og rammer mig crystalclear på det nederste af mit skinneben. Woooow, den vildeste smerte gør at jeg bare knækker sammen og må sætte mig ned midt på vejen.   Mit ben hæver også bare for hårdt og bliver både gult, blåt og sort. Tænkte det nok bare var slaget, og haltede bare rundt i en lang periode og bed tænderne sammen. Den dag i dag, hæver mit ben stadig i det område hvis jeg f.eks har tennissokker på...kan kun gå med helt løse sokker, ellers hæver det bare op og strammer.Der er permanent en lille bule, der hvor han ramte mig Skulle nok også lige ha været forbi kødsnedkeren en tur hin dag...